**projektas**

**reg. Nr. T-51**

**2.8. darbotvarkės klausimas**

**Pasvalio rajono savivaldybės taryba**

**Sprendimas**

**DĖL PASVALIO RAJONO SAVIVALDYBĖS TURTO PERDAVIMO VIEŠAJAI ĮSTAIGAI pasvalio ligoninei PAGAL PATIKĖJIMO SUTARTĮ**

2021 m. kovo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 6 straipsnio 3, 17 punktais, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 4 dalimis, Lietuvos Respublikos sveikatos priežiūros įstaigų įstatymo 36 straipsnio 3, 4 dalimis, Pasvalio rajono savivaldybės ir valstybės turto valdymo, naudojimo ir disponavimo juo tvarkos aprašu, patvirtinu Pasvalio rajono savivaldybės tarybos 2020 m. gruodžio 23 d. sprendimu Nr. T1-252 „Dėl Pasvalio rajono savivaldybės ir valstybės turto valdymo, naudojimo ir disponavimo juo tvarkos aprašo patvirtinimo“, Pasvalio rajono savivaldybės taryba nusprendžia:

1. Perduoti viešajai įstaigai Pasvalio ligoninei, jos įstatuose šiuo metu numatytai veiklai vykdyti, Pasvalio rajono savivaldybei nuosavybės teise priklausantį ir šiuo metu Pasvalio rajono savivaldybės administracijos patikėjimo teise valdomą turtą valdyti, naudoti ir disponuoti juo patikėjimo teise pagal turto patikėjimo sutartį 20 metų ilgalaikį materialųjį turtą – universalią stacionarią rentgeno diagnostikos medicinos priemonę (inventorinis Nr. 120530051, įsigijimo metai – 2020), kurios įsigijimo vertė – 209 900,00 Eur, likutinė vertė 2021 m. vasario 28 d. – 209 900,00 Eur.

2. Įgalioti Pasvalio rajono savivaldybės administracijos direktorių pasirašyti 1 punkte nurodyto turto patikėjimo sutartį.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Strateginio planavimo ir investicijų skyriaus

vyriausioji specialistė Virginija Antanavičienė

2021-03-05 tel. 54 114

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**DĖL PASVALIO RAJONO SAVIVALDYBĖS TURTO PERDAVIMO VIEŠAJAI ĮSTAIGAI pasvalio ligoninei PAGAL PATIKĖJIMO SUTARTĮ**

2021-03-05

Pasvalys

**1. Problemos esmė.**

Perduoti viešajai įstaigai Pasvalio ligoninei sveikatos priežiūros paslaugoms vykdyti Pasvalio rajono savivaldybei (toliau – Savivaldybė) nuosavybės teise priklausantį ilgalaikį materialųjį turtą valdyti, naudoti ir disponuoti juo patikėjimo teise pagal turto patikėjimo sutartį.

Atsižvelgiant į pasikeitusį Lietuvos Respublikos sveikatos priežiūros įstaigų įstatymą Savivaldybės ilgalaikis turtas sveikatos priežiūros įstaigoms perduodamas pagal turto patikėjimo sutartį.

Sprendime nurodytas turtas – universali stacionari rentgeno diagnostikos medicinos priemonė, įsigyta 2020 m. iš sveikatos apsaugos ministro 2020 m. birželio 8 d. įsakymu Nr. V-1397 „Dėl investicinių lėšų, skirtų rentgeno diagnostikos paslaugų kokybės gerinimo programai įgyvendinti 2020 metais, panaudojimo“ Pasvalio rajono savivaldybei skirtų valstybės biudžeto lėšų – 200 000,00 Eur ir viešosios įstaigos Pasvalio ligoninės lėšų – 9 900,00 Eur. Ilgalaikis materialusis turtas perduodamas 20 metų valdyti, naudoti ir disponuoti juo patikėjimo teise pagal turto patikėjimo sutartį, siekiant įgyvendinti pagrindinį įstaigos tikslą – teikti savivaldybės teritorijoje gyvenantiems asmenims pirminės sveikatos priežiūros (gydymo) paslaugas, atitinkančias higienos normų reikalavimus.

**2. Kokios siūlomos naujos teisinio reguliavimo nuostatos ir kokių rezultatų laukiama.** Naujų teisinio reguliavimo nuostatų nesiūloma.

**3. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikės.

**4. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai. S**avivaldybės administracijos Strateginio planavimo ir investicijų skyrius.

**7. Sprendimo projekto rengimo metu gauti specialistų vertinimai ir išvados**

Sprendimo projektui pritarta.

Strateginio planavimo ir investicijų skyriaus

vyriausioji specialistė Virginija Antanavičienė